stanford-oval/wikipedia huggingface dataset:
אה אה אה

| --- | --- |

בעטיפת הסינגל מופיעים תצלומים של אפרת גוש מתוך שבעת הקליפים שצולמו לשיר
 סינגל בביצוע אפרת גוש
 מתוך האלבום אה אה אה אהבה
 יצא לאור:  דצמבר 2009
 שפה:  עברית
 אורך:  3:22
 כתיבה:  אפרת גוש
 לחן:  אפרת גוש
 הפקה:  תמיר מוסקט
 עיבוד:  תום דרום
אה אה אה הוא שיר של הזמרת הישראלית אפרת גוש. השיר נכתב והולחן על ידי גוש, הופק בידי תמיר מוסקט ועובד בידי תום דרום. השיר יצא בדצמבר 2009 ואליו התלוו שבעה קליפים שונים עליהם עבדה גוש יחד עם צמד הבמאים גיא כושי ויריב פיין. ביולי 2010 נכלל השיר במיני-אלבום של גוש "אה אה אה אהבה".
יצירה והוצאה לאור

השיר נכתב והולחן על ידי הזמרת הישראלית אפרת גוש, הופק בידי תמיר מוסקט ועובד בידי תום דרום.
ביולי 2010 נכלל השיר במיני-אלבום של אפרת, "אה אה אה אהבה". הוא נכלל גם במופע "הגבר האחרון" בו השתתפה יחד עם יהונתן גפן.
וידאו קליפים

בעזרתם של צמד הבמאים גיא כושי ויריב פיין. צילמה אפרת גוש שבעה קליפים שונים לשיר בתוך 24 שעות. הצילומים נערכו בלוקיישנים שונים על מנת לתאר מצבי רוח שונים בחייה. היא ³הסבירה בריאיון:
זה שיר מאוד פמיניסטי שמדבר על זה שהשליטה נמצאת לגמרי בידיים שלי כאשה. יש בשיר הזה משהו די אובססיבי וחשבנו מה יכול לשרת אותו. שבעת הקליפים מדמים כל יום בשבוע. מעבר לזה, זה איזשהו עניין על החיפוש של האהבה ושהיא יכולה להופיע בכל מקום, בכל זמן ובכל מיני סיטואציות.
הקליפ הראשון, "שפן הלילה", צולם בלילה בפארק הירקון שבתל אביב ובו נראית גוש כשהיא לבושה בבגדי מיקי מאוס.
הקליפ השני, "תל אביב", צולם בשחור לבן ומציג את אפרת רוקדת ברחובות תל אביב בשמלה לבנה.
ב"טיילת", הקליפ השלישי, צולמה כשהיא רוכבת על אופניים לאורך הטיילת.
בקליפ הרביעי, אשר כונה "לבבות", נראית גוש כשהיא לבושה בבגד אפור בעל הדפסי לבבות אדומים תוך שהיא מציירת לבבות על פניה בעזרת קונסילר אדום.
הקליפ החמישי נקרא "בבית" ובו צולמה גוש בשחור לבן כשהיא לבושה בשמלה משובצת ואוחזת בסיגריה דולקת בין אצבעותיה.
בקליפ "הקעקוע", השישי ברשימה, נראית גוש לבושה בשמלה שחורה וסוודר וורוד תוך כדי שהיא שהמקעקע מקעקע את אחורי כתף שמאל שלה.
גם הקליפ השביעי האחרון, "חשפנית", צולם בשחור לבן ובו נראית גוש לבושה במחוך בתנוחות פתייניות במועדון חשפנות, תוך שהיא שרה את הבית הראשון של השיר בלבד.
קבלה

מבקרת המוזיקה תימורה לסינגר כתבה כי נשמע בקולה של גוש שהיא הייתה שיכורה בעת ביצוע השיר, ובאתר "וואלה!" נכתב כי השיר הראה שינוי משמעותי בסגנון המוזיקלי של גוש ביחס לשני אלבומיה הראשונים.
מיקומי שיא

השיר נהיה אחד מעשרת השירים המושמעים ביותר בישראל לשנת תש"ע.
מיקומי שיא > מצעדים שנתיים

|   ‏‏‏  תש"ע> מדינה |   ‏‏‏  תש"ע> מצעד |   ‏‏‏  תש"ע> מיקום שיא |   ‏‏‏  תש"ע>  |
| --- | --- | --- | --- |
|  ישראל | גלגלצ ו-ynet | 5 |  |
|  ישראל | רשת גימל | 20 |  |
הערות שוליים

1 2 3 4  מערכת וואלה!‏, אפרת גוש - "אה-אה-אה", באתר וואלה, 27 בנובמבר 2009
1 2 3 4  אור ברנע, אה אה אה אחרונה, באתר ynet, 5 בספטמבר 2010
1 2  NMC UNITED‏, בלעדי: האי.פי החדש של אפרת גוש - בהשמעה מלאה, באתר וואלה, 18 ביולי 2010
1 2 3 4  אסף נבו, ‏אה, אה, אה... אפרת גוש, באתר ‏מאקו‏, 27 בנובמבר 2009
1 2   פסקול ישראלי - אפרת גוש, סרטון בערוץ "כאן חינוכית", באתר יוטיוב (אורך: 24:34)
1 2 3 4 5  איתמר הנדלמן סמית, העיר תל אביב, זמרי סתם: קרן פלס וחבריה פשוט שרים על כלום, באתר הארץ, 7 בספטמבר 2010
↑  תיאטרון - יהונתן גפן ואפרת גוש - הגבר האחרון, באתר www.habama.co.il
↑   אפרת גוש - אה אה אה. מתוך "הגבר האחרון" אולם זוהר - טבעון., סרטון בערוץ "הרשת הקהילתית קרית טבעון", באתר יוטיוב (אורך: 04:47)
↑  מרב יודילוביץ', יהונתן גפן ואפרת גוש: היא מתמסרת, הוא מתחמק, באתר ynet, 4 בדצמבר 2015
1 2 3  ערן בר-און, היא רוכבת ושרה, באתר ynet, 26 בנובמבר 2009
1 2  עינב שיף‏, אפרת גוש - "אה אה אה", באתר וואלה, 21 בדצמבר 2009
1 2   אפרת גוש- אה אה אה -שפן הלילה, סרטון בערוץ "אפרת גוש", באתר יוטיוב (אורך: 03:23)
↑   אפרת גוש - אה אה אה- תל אביב, סרטון בערוץ "אפרת גוש", באתר יוטיוב (אורך: 03:23)
↑   אפרת גוש-אה אה אה - טיילת, סרטון בערוץ "אפרת גוש", באתר יוטיוב (אורך: 03:26)
↑   אפרת גוש-אה אה אה- לבבות, סרטון בערוץ "אפרת גוש", באתר יוטיוב (אורך: 03:24)
↑   אפרת גוש- אה אה אה -בבית, סרטון בערוץ "אפרת גוש", באתר יוטיוב (אורך: 03:23)
↑   אפרת גוש-אה אה אה - הקעקוע, סרטון בערוץ "אפרת גוש", באתר יוטיוב (אורך: 03:24)
1 2 3 4   אפרת גוש-אה אה אה החשפנית, סרטון בערוץ "אפרת גוש", באתר יוטיוב (אורך: 00:36)
↑  עינב שיף‏, אפרת גוש - "אה אה אה", באתר וואלה, 21 בדצמבר 2009
↑  תימורה לסינגר, לא מגמגמת, באתר ynet, 21 ביולי 2010
↑  המצעד השנתי הישראלי תש"ע, באתר גלגלצ
אליה ויוויאני

אליה ויוויאני (באיטלקית: Elia Viviani; נולד ב-7 בפברואר 1989) הוא רוכב אופניים איטלקי באופני מסלול ואופני כביש שרכב עד עונת 2024 בקבוצת אינאוס גרנדיירס. האלוף האולימפי (ריו 2016) ואלוף אירופה (2014, 2015) באומניום. בתחום אופני הכביש הוא אלוף אירופה (אלקמאר 2019). ויוויאני ניצח ב-5 קטעים בג'ירו ד'איטליה (2015, 2018) כשבמהדורה של 2018 גם ניצח את קטגוריית הנקודות במרוץ. נוסף על כך, ניצח ב-3 קטעים בוואלטה אספנייה (2018) וקטע בטור דה פראנס (2019).
לוויוויאני אח בשם אטיליו, שצעיר ממנו ב-8 שנים, וגם הוא רוכב אופני כביש ורכב איתו בקבוצת קופידיס עד 2021.
קריירה באופני מסלול

בשנת 2006 הגיע במקום ה-3 באליפות העולם במדיסון לג'וניור. שנה לאחר מכן הגיע שוב שלישי, הפעם באליפות אירופה לג'וניור. באליפות אירופה עד גיל 23 ב-2008, במדליית ארד במקצה הרדיפה הקבוצתית ובמקצה האומניום. ב-2009 זכה באליפות איטליה באומניום. ב-2011 זכה במדליית ארד ביחד עם דוידה צ'ימולאי, באליפות אירופה עד גיל 23. בנוסף לכך זכה במדליית ארד באומניום באליפות אירופה.
ב-2012 זכה באליפות אירופה במקצה הניקוד, וב-2013 שחזר את ההישג. ב-2014 זכה במקצה האומניום באליפות אירופה. באליפות העולם ב-2015, הגיע במקום ה-2 ביחד עם מרקו קולדאן.
ב-2016 השיג את ההישג הגדול ביותר שלו בקריירה שלו בתור רוכב אופני מסלול, כאשר ניצח במקצה האומניום באולימפיאדת ריו דה ז'ניירו (2016). ב-2018 זכה עם נבחרתו ברדיפה קבוצתית באליפות אירופה.
קריירה באופני כביש > 2010 - 2014 (ליקוויגאס) > 2010

ויוויאני הצטרף לקבוצת ליקוויגאס מדרג הוורלד טור בשנת 2010, הוא ניצח את הקטע השמיני בוואלטה של קובה, ואת המרוצים לזכרם של מרקו פנטאני ושל פרנק ואנדנברוק.
קריירה באופני כביש > 2010 - 2014 (ליקוויגאס) > 2011

את עונה זו ויוויאני פתח בטור דאון אנדר, מה שהפך למרוץ וורלד טור הראשון שהשתתף בו. הישגו הבכיר היה מקומו ה-5 בקטע הראשון. ויוויאני ניצח מרוץ בדובאי, ואת הקטע השני בטור של סלובניה. הוא ניצח עוד שני קטעים באתר הפרו אמריקאי, את הקטע השני בג'ירו די פאדניה, ואת הקטע הרביעי בטור של בייג'ינג.
קריירה באופני כביש > 2010 - 2014 (ליקוויגאס) > 2012

ויויאני ניצח את הקטע ה-6 והאחרון במרוץ הארגנטינאי, טור דה סאן לואיס. בג'ירו דלה פרובינציה, ניצח את שני הקטעים היחידים במרוץ ועקב כך גם את הדירוג הכללי ואת דירוג הצעירים. הוא השתתף בפריז - ניס, אך לא הרשים ומלבד המקום ה-4 שלו בקטע ה-6 לא השיג הרבה. בעונה זו ויויאני גם השתתף בקלאסיקה, כאשר נבחר למילאנו - סן רמו, וסיים במקום ה-108. בסטמיניה אינטרנאזיונל קופי אה בארטלי, ניצח את הקטע ה-2. באוגוסט נבחר לראשונה לוואלטה אספנייה, הגראנד טור הראשון בקריירתו, הוא הגיע פעמיים במקום ה-2 (בקטעים 7, 21) וסיים 8 בקטגוריית המאיצים. הוא ניצח את הקטע הראשון בטור של בייג'ינג.
קריירה באופני כביש > 2010 - 2014 (ליקוויגאס) > 2013

ויוויאני נבחר לטור דה רומאנדי, אך פרש במהלך הקטע ה-4. הוא נבחר לג'ירו ד'איטליה, והגיע פעמיים במקום השני (קטעים 1, 6) ופעם אחת במקום השלישי, בקטע ה-21. לבסוף סיים במקום ה-7 בקטגוריית המאיצים. ביוני, רשם את ההישג הגדול בקריירת הכביש שלו עד אז, כשניצח את הקטע ה-2 בדופינה ליברה, לאחר שהקדים את ג'יאני מירסמן וטוני גאלופן בספרינט. בנוסף לכך, ניצח שני קטעים בטור של אלק גרוב, ואץ המרוץ החד יומי, דאץ' פוד ואלי קלאסיק. בנוסף לכך ניצח את הקטע הראשון של טור בריטניה.
קריירה באופני כביש > 2010 - 2014 (ליקוויגאס) > 2014

בעונה זו ניצח ויוויאני את הקטע ה-3 של בסטמיניה אינטרנאזיונל קופי אה בארטלי. בטור של טורקיה, ניצח את הקטע ה-5 וה-7 ובקטע ה-8 סיים שני. הוא השתתף שוב בג'ירו ד'איטליה, לא בלט אך סיים במקום ה-4 בקטגוריית המאיצים. הוא ניצח את הקטע ה-4 בסלובניה. הוא השתתף לראשונה בטור דה פראנס, כדומסטיק ולא בלט.
קריירה באופני כביש > 2015 - 2017 (קבוצת סקיי) > 2015

ויויאני ניצח את הקטע השני של טור דובאי, וסיים שלישי בקורן בריסל קורן. בטור דה רומאנדי, היה חלק מהסגל של סקיי שניצח את נגד השעון הקבוצתי. בג'ירו ד'איטליה, השיג את הניצחון הראשון שלו בקטע בגראנד טור כאשר ניצח את הקטע השני. וסיים שוב במקום ה-4 בקטגוריית המאיצים. הוא ניצח את הקטע הראשון של אנקו טור, ושלושה קטעים בטור בריטניה. ויוויאני הוסיף שני ניצחונות בטור דובאי וזכה בקטגוריית המאיצים.
קריירה באופני כביש > 2015 - 2017 (קבוצת סקיי) > 2016

ויוויאני ניצח את הקטע ה-2 בטור דובאי, ואת מרוץ החד יומי, דרידסה דה פאנה. הוא השתתף בג'ירו ד'איטליה, אך נאלץ לפרוש בסוף הקטע ה-8 לאחר שלא עמד במגבלת הזמן. מעבר לכך, לא רשם הישגים בולטים בעונה זו.
קריירה באופני כביש > 2015 - 2017 (קבוצת סקיי) > 2017

ויוויאני ניצח את הקטע השלישי בטור דה רומאנדי. ועוד שני קטעים בטור אוסטריה, בנוסף לכך זכה גם בקטגוריית המאיצים. הוא סיים שני באליפות אירופה לאחר שרק אלכסנדר קריסטוף הקדים אותו.
הוא ניצח את המרוץ החד יומי, קלאסיקת יורו - אייס. הוא ניצח שני קטעים בטור דו פויו שארן, וסיים חמישי כללי. בנוסף לכך ניצח את קלאסיקת ברטאן. ועוד קטע בטור של בריטניה.
קריירה באופני כביש > קוויק סטפ (2018–2019) > 2018

ב-2018 עבר לקבוצת דקונינק קוויק-סטפ הבלגית לאחר חמש שנים בסקיי. עונת 2018 נחשבת לאחת הטובות בקריירה של ויוויאני, הוא פתח אותה עם ניצחון בקטע השלישי בטור דאון אנדר. לאחר מכן נסע לאיחוד האמירויות הערביות, במטרה להתחרות בטור דובאי ובטור אבו דאבי. במרוץ הראשון ויוויאני ניצח את הקטע השני והחמישי, מה שהספיק לו לניצחון כללי במרוץ ולניצחון בקטגוריית הנקודות. בטור אבו דאבי גם בלט, כשניצח את הקטע השני לאחר שהקדים את דני ואן פופל ופסקל אקרמן בספרינט רב משתתפים, גם במרוץ הזה ניצח בקטגוריית הנקודות. לאחר מכן עבר ויוויאני לבלגיה וניצח בפעם השנייה ברצף את שלושת הימים של ברוז'-דה פאנה, מקדים את פסקל אקרמן ויספר פיליפסן בספרינט הסיום, לאחר המרוץ הזה, התחרה ויוויאני בגנט-וולחם, מרוץ נחשב ויוקרתי ביותר, אך לא הצליח לשחזר את ניצחונו וסיים שני לפטר סאגאן  בספרינט רב משתתפים. התוצאה הטובה ביותר שלו בקלאסיקת אביב בבלגיה, לאחר שנכנע לפטר סאגאן בספרינט רב משתתפים. הוא התחרה בג'ירו ד'איטליה שהחל בישראל, בקטע 2 גבר על יאקוב מרצקו וסם בנט בספרינט רב משתתפים בתל אביב וניצח את הקטע, גם בקטע ה-3, בספרינט רב משתתפים שהסתיים באילת, ניצח ויוויאני, הפעם הקדים את סשה מודולו במקום השני וסם בנט. בהמשך גם ניצח את הקטע ה-13 וה-17 באיטליה, אך בקטע ה-21 ברומא, שנחשב לקטע הכי יוקרתי עבור מאיצים כמו ויוויאני, נכנע לבנט וסיים שני, כמו גם בקטע ה-7. למרות זאת ניצח את קטגוריית הנקודות במרוץ. לאחר מכן התחרה בבלגיה, במרוץ דוואר דור הט האחלנד, וסיים שני, אחרי קריסטס ניילנדס המנצח. בטור אדריאטיקה איוניקה שבאיטליה שלטה קבוצתו, כשניצח איתם את קטע נגד השעון לקבוצות ושלושה קטעים אישיים בספרינט, ואת קטגוריית הנקודות. ויוויאני המשיך את העונה המעולה שלו גם באליפות איטליה, לאחר שהקדים את ג'ובאני ויסקונטי ודומניקו פוצוביבו וניצח את המרוץ. לאחר מכן המשיך להצטיין במרוצים חד יומיים, כשניצח את קלאסיקת יורו - אייס בפעם השנייה ברצף. הוא השתתף בוואלטה אספנייה בפעם השנייה בחייו, וניצח שלושה קטעים (קטעים 3, 10, 21), אך סיים 3 בדירוג המאיצים, כשאלחנדרו ולוורדה, ופטר סאגאן, מקדימים אותו.
קריירה באופני כביש > קוויק סטפ (2018–2019) > 2019

את עונת 2019 ניצח את הקטע הראשון בטור דאון אנדר, את מרוץ קאדל אוונס דרך האוקיינוס הגדולה, ואת הקטע ה-5 ואת קטגוריית הנקודות בטור של האמירויות. בנוסף לכך ניצח את הקטע ה-3 בטירנו אדריאטיקו. בג'ירו ד'איטליה, אכזב ולא ניצח אף קטע במדי אלוף איטליה. בטור דה סוויס, ניצח 2 קטעים וסיים 2 בדירוג המאיצים. הוא לא הגן על תוארו כאלוף איטליה ולא סיים את המירוץ, בטור דה פראנס, ניצח את הקטע ה-4 וסיים 3 בדירוג המאיצים. הוא ניצח את המרוץ החד יומי בבריטניה קלאסיקת לונדון - סארי. ואת אליפות אירופה. הוא ניצח בפעם השלישית ברצף את קלאסיקת יורו - אייס לאחר שהקדים את קיילב יואן ובכך הפך לרוכב עם מספר הניצחונות הגבוה ביותר במרוץ.
קריירה באופני כביש > קופידיס (2020–2021)

באוגוסט 2019 קבוצת קופידיס הצרפתית הודיעה שהוא חתם בשורותיה, וירכב עבורה בשנת 2020. עונת 2020, בהשוואה לשתי העונות האחרונות של ויוויאני, הייתה מאכזבת עבורו והסתיימה בלי ניצחונות. הוא החל אותה עם מקום תשיעי במרוץ קאדל אוונס דרך האוקיינוס הגדולה ושלישי בקלאסיקה די אלמריה. הוא השתתף גם בטור דה פראנס וגם בג'ירו ד'איטליה בתור הספרינטר של קופידיס, בטור, סיים ויוויאני במקום השישי בקטע ה-1, רביעי בקטע ה-10 וה-5 בקטע ה-21. בג'ירו התבלט פחות, והתוצאה הכי טובה שלו במרוץ הייתה מקום חמישי בקטע ה-4. לקראת עונת 2021, עזב ויוויאני את מחנה האימונים של קופידיס בשל חששות לליבו, שנבעו מקצב לב חריג, בעצת קרדיולוג הוא נותח בליבו. לדברי ויוויאני, הניתוח עבר בהצלחה והוא מצפה לחזרה מהירה למרוצים.
הערות שוליים

↑  Elia Viviani signs for Quick-Step Floors through 2019, Deceuninck quickstep.com
↑  Viviani signs for Cofidis, http://www.cyclingnews.com
↑  Elia Viviani leaves Cofidis training camp due to heart concerns, according to report, cyclingweekly.com
↑  Elia Viviani aims for quick return after heart surgery, cyclingnews.com
ויוויאני במהלך זכייתו במדליית הזהב במקצה האומניום באולימפיאדת ריו
ויוויאני (שמאל) במדי ליקוויגאס, לצד מרק קוונדיש (במרכז) ואנדרה גוארדיני (מימין) על הפודיום של טור טורקיה, בקטע ה-8
ויוויאני במדי סקיי במהלך ג'ירו ד'איטליה 2016, באחד מקטעי נגד השעון
ויוויאני חוגג על הפודיום לאחר ניצחונו בקטע ה-21 של וואלטה אספנייה 2018
דן מרטין

| --- | --- |

מרטין ב-2012
 לידה:  20 באוגוסט 1986 (בן 38) ברמינגהאם, בריטניה בריטניה
 גובה:  176 ס״מ 
 משקל:  62 ק"ג 
 תחום:  כביש
 התמחות:  רב גוני
 קבוצה נוכחית:  Israel Start-Up Nation
 קבוצות עבר:  אי.אף אדוקיישן (2007 - 2015)   קוויק סטפ (2016 - 2017) Israel Start-Up Nation (2020 - 2021)
 הישגי שיא:  ג'ירו די לומברדיה (2014)   לייז'–בסטון–לייז' (2013)   וולטה אה קטלוניה (2013)   שני קטעים בטור דה פראנס (2013, 2018) שני קטעים בוואלטה אספניה (2020,2011) קטע ג'ירו ד'איטליה (2021)   
 
דניאל מרטין (באנגלית: Daniel Martin; נולד ב-20 באוגוסט 1986) הוא רוכב אופני כביש אירי מקצועי לשעבר. קבוצתו האחרונה הייתה קבוצת הרכיבה הישראלית Israel Start-Up Nation. מרטין הוא מנצח המונומנטים ג'ירו די לומברדיה (2014) ולייז'–בסטון–לייז' (2013). הוא ניצח שני קטעים בטור דה פראנס (2018 ו-2013), ושני קטעים בוואלטה אספניה (2011 ו-2020).וקטע ג'ירו ד'איטליה (2021)
הישגיו הבולטים במרוצי קטעים הם: ניצחון בוולטה אה קטלוניה בשנת 2013 ובטור של פולין בשנת 2010.
מרטין הוא בן דודו של ניקולס רוש, רוכב אופני כביש אירי בקבוצת סאנווב. אביו הוא ניל מרטין, שגם היה רוכב אופני כביש. ודודו הוא סטפן רוש, רוכב אופני כביש מעוטר שזכה בין היתר בטור דה פראנס בשנת 1987, ובג'ירו ד'איטליה באותה שנה.
קריירה > סליפסטרים (2007 - 2015) > 2007

מרטין הצטרף לקבוצת סליפסטרים (ידועה בשם "אי.אף אדוקיישן פירסט") מדרג הפרו קונטיננטל, הוא ניצח את הטור דה פאיי דה סאבוי. בג'ירו ד'אוסטה מונט בלאק, הוא ניצח את הקטע השני ואת דירוג המאיצים. הוא סיים חמישי כללי, 4:52 דקות אחרי אלכס קאנו הקולומביאני.
קריירה > סליפסטרים (2007 - 2015) > 2008

מרטין ניצח את מרוץ הקטעים הצרפתי, הרוט דו סוד. וניצח את אליפות אירלנד, הוא סיים עשירי כללי בטור של פורטוגל, ושישי כללי בטור של בריטניה.
קריירה > סליפסטרים (2007 - 2015) > 2009: השתתפות ראשונה בגרנד טור

קבוצתו של מרטין, שעכשיו נקראה "קבוצת גארמין", עלתה לדרג הוורלד טור. הוא סיים שלישי בטור של מדיטראנין, ושני בוולטה אה קטלוניה. הוא השתתף לראשונה בגרנד טור כאשר נבחר לוואלטה אספנייה, וסיים במקום ה-53 הכללי.
קריירה > סליפסטרים (2007 - 2015) > 2010: ניצחון בטור של פולין

הוא השתתף בלה פלש ואלון, וסיים במקום ה-17. הוא התחרה לראשונה בג'ירו ד'איטליה, והתוצאה הטובה ביותר שלו הייתה מקום תשיעי בקטע ה-15. הוא ניצח את הקטע החמישי בטור של פולין, ואת המרוץ כולו. בנוסף לכך, הוא ניצח את טרה ואלי וארסינה, ואת גביע יפן (מרוץ חד יומי).
קריירה > סליפסטרים (2007 - 2015) > 2011: ניצחון בקטע בוואלטה אספנייה

מרטין ניצח את המרוץ החד יומי, הג'ירו דל טוסקנה. הוא סיים שני בטור של פולין, וניצח את הקטע השישי במרוץ. הוא נבחר שוב לוואלטה אספנייה, וניצח את הקטע התשיעי לאחר שגבר בספרינט על באוקה מולמה ההולנדי. הוא סיים במקום ה-13 הכללי, 7:09 דקות אחרי כריסטופר פרום המנצח. הוא סיים שלישי במרוץ הזיכרון של מרקו פאנטאני, ושני בג'ירו די לומברדיה.
קריירה > סליפסטרים (2007 - 2015) > 2012: השתתפות ראשונה בטור דה פראנס

מרטין סיים שישי בלה פלש ואלון, וחמישי בלייז'–בסטון–לייז'. הוא השתתף לראשונה בטור דה פראנס, ותוצאתו הטובה ביותר הייתה מקום שביעי בקטע ה-16. בסופו של דבר, סיים במקום ה-35 הכללי. 1:25:23 שעות אחרי בראדלי ויגינס המנצח. הוא סיים רביעי בטור של בייג'ינג', וניצח את דירוג מלך ההר.
קריירה > סליפסטרים (2007 - 2015) > 2013: ניצחון בוולטה אה קטלוניה, בלייז'–בסטון–לייז' ובקטע בטור דה פראנס

עונת 2013 נחשבת לאחת מהמוצלחות ביותר בקריירה של מרטין, זה התחיל עם ניצחון בקטע הרביעי בוולטה אה קטלוניה ובמרוץ כולו. המשיך עם מקום רביעי בלה פלש ואלון, ולאחר מכן הגיע השיא, כאשר ב-21 באפריל, רשם מרטין את אחד מהישגי שיאו בקריירה כאשר ניצח את מרוץ הלייז'–בסטון–לייז', כשהוא מקדים את ז'ואקים רודריגז ואת אלחנדרו ולוורדה. הוא סיים במקום השמיני הכללי בטור דה סוויס. מרטין נבחר שוב לטור דה פראנס, וניצח את הקטע התשיעי, לאחר שגבר על יאקוב פוגלסן בספרינט. הוא סיים רביעי בג'ירו די לומברדיה, ושני בטור של בייג'ינג' (סיים שני גם בקטע הרביעי).
קריירה > סליפסטרים (2007 - 2015) > 2014: ניצחון בג'ירו די לומברדיה

מרטין סיים שני בלה פלש ואלון, לאחר אלחנדרו ולוורדה המנצח, ולפני מיכל קוויאטקובסקי שהגיע שלישי. הוא נבחר לג'ירו ד'איטליה, אך בקטע הראשון שהיה נגד השעון קבוצתי התרסק, הוא הצליח לרכוב עד קו הסיום אך לא עמד במגבלת הזמן, ובכך פרש מהמרוץ. הוא סיים שלישי בטור ד'לאן, ושביעי כללי בוואלטה אספנייה, 10:38 דקות אחרי אלברטו קונטאדור. התוצאה הטובה ביותר שלו בעונת 2014 הגיעה בחודש אוקטובר, כאשר בחמישי לחודש ניצח את מרוץ הג'ירו די לומברדיה. בנוסף לכך, הוא ניצח את הקטע הרביעי בטור של בייג'ינג', וסיים במקום השני הכללי, 3 שניות אחרי פיליפ ז'ילבר.
קריירה > סליפסטרים (2007 - 2015) > 2015: שביעי בקלאסיקה סן סבסטיאן

מרטין סיים עשירי בוולטה אה קטלוניה,
הוא סיים במקום ה-15 במרוץ אמסטל גולד. ושביעי בדופינה ליברה, הוא נבחר לטור דה פראנס וסיים במקום ה-39, וסיים בקטע ה-11 וה-8 במקום השני. הוא סיים שביעי בקלאסיקה סן סבסטיאן, ונבחר לוואלטה אספנייה, הוא הספיק לסיים שני בקטע השישי, אך פרש במהלך הקטע השמיני.
קריירה > קוויק סטפ (2016 - 2017) > 2016: שלישי בלה פלש ואלון, ושלישי בדופינה ליברה

מרטין הצטרף לקבוצת קוויק סטפ הבלגית, הוא ניצח את הקטע השני בוואלטה ולנסיה. ואת הקטע השלישי בוואלטה קטלוניה, וסיים במקום השלישי הכללי. הוא סיים שלישי בלה פלש וואלון, וסיים שלישי בדופינה ליברה. בטור דה פראנס, הוא סיים במקום התשיעי הכללי, 7:04 דקות אחרי כריס פרום המנצח. הוא סיים במקום ה-12 בקלאסיקה סן סבסטיאן. הוא השתתף באולימפיאדת ריו דה ז'ניירו (2016), וסיים במקום ה-13 במקצה מרוץ הכביש.
קריירה > קוויק סטפ (2016 - 2017) > 2017: שני בלה פלש ואלון, שני בלייז'–בסטון–לייז', ושישי בטור דה פראנס

מרטין סיים חמישי בוואלטה ולנסיה, ושישי בוואלטה או אלגראב (וניצח את הקטע השני). הוא סיים שלישי כללי בפריז - ניס, ושישי בוואלטה אה קטלוניה. הוא סיים שני גם בלה פלש ואלון, ושני בלייז'–בסטון–לייז'.
מרטין עמד על הפודיום גם במרוץ הדופינה ליברה, כאשר סיים שלישי במרוץ זה. הוא סיים שישי בטור דה פראנס, 4:42 דקות אחרי כריסטופר פרום המנצח.
קריירה > יו. איי.אי אמיירטס (2018 - 2019) > 2018: ניצחון בקטע בטור דה פראנס

מרטין סיים עשירי בטור דה רומאנדי, הוא ניצח את הקטע החמישי בדופינה ליברה, וסיים רביעי כללי. הוא סיים שמיני כללי בטור דה פראנס, 9:05 דקות אחרי גריינט תומאס המנצח ואף קיבל את תואר הרוכב ההתקפי של הטור כולו. מרטין ניצח את הקטע השישי במרוץ. הוא התחרה גם בוואלטה אספנייה, אך פרש לפני הקטע העשירי. הוא סיים תשיעי בג'ירו די לומברדיה.
קריירה > יו. איי.אי אמיירטס (2018 - 2019) > 2019: שני בטור של חבל הבסקים

מרטין סיים רביעי בוואלטה של ולנסיה, ושביעי בטור של יו. איי.אי. הוא סיים שני בטור של חבל הבסקים, ושמיני בדופינה ליברה. הוא סיים במקום ה-18 הכללי בטור דה פראנס, ולא היה חלק מהמאבק של הדירוג הכללי.
קריירה > (2021-Israel Start-Up Nation (2020

בחודש אוגוסט (2019), הודיעה קבוצת Israel Start-Up Nation הישראלית שדן מרטין חתם בשורותיה, ויהיה חלק מהסגל שלה בשנת 2020.
הוא פתח את 2020 עם קבוצתו החדשה בוולטה אה ולנסיה, בה סיים רביעי, 13 שניות אחרי המנצח טאדיי פוגאצ'אר. לאחר מכן התחרה בוולטה או אלגארבה וסיים במקום ה-11.
אחרי טור דה פראנס לא מרשים במיוחד שהסתיים עם מקום 41 כללי, לאחר שנפצע בקטע השני של קריטריום דו דופינה, התחרה מרטין בקלאסיקות הארדנים וסיים חמישי בלה פלש ואלון ו-11 בלייז'–בסטון–לייז'. פתח מרטין בסערה את הוואלטה אספניה כשהגיע שלישי בקטעים 1 ו-2, בקטע השלישי ניצח מרטין, לאחר שגבר על מוביל המרוץ פרימוש רוגליץ' וריצ'רד קאראפאס בספרינט בעלייה, משיג ל-Israel Start-Up Nation את ניצחונה השני בגרנד טור. מרטין המשיך להיות חלק ממאבקי הדירוג הכללי לאורך המרוץ וסיים שלישי גם בקטע השמיני שהסתיים בניצחונו של רוגליץ'. אך בקטע ה-12, שהסתיים בעלייה לאנגלירו, הוא איבד את המקום השלישי ליו קארת'י שניצח בקטע וירד למקום הרביעי, עליו שמר עד הסיום, 2:43 דקות מרוגליץ' המנצח.
בתאריך 04 בספטמבר 2021, הודיע מרטין על פרישה מענף האופניים.
הערות שוליים

↑  Dan Martin signs with Israel Cycling Academy, VeloNews.com
מרטין, במרכז הפודיום של וולטה קטלוניה, לצד מיקלה סקרפוני (מימין בתמונה) וז'ואקים רודריגז (משמאל בתמונה)
מרטין במהלך קטע נגד השעון בטור של בריטניה, 2016
מרטין, במהלך הקטע ה-17 של טור דה פראנס 2017
מרטין, בתחילת מרוץ לייז'–בסטון–לייז' 2018
חור אחע

חוֹר אַחַע הוא הפרעה השני בשושלת הראשונה בתקופה השושלתית הקדומה. הוא חי בסביבות המאה ה-31 לפנה"ס. השם חור מגיע משם האל המצרי הורוס שפירושו בז, ואחע משמעו לוחם. יש שזיהו אותו עם מנס אשר איחד את מצרים התחתונה ואת מצרים העליונה לממלכה אחת, אולם ככל הנראה מנס הוא אביו של חור-אחע, נערמר.
חור-אחע הומלך בסביבות גיל שלושים ושלט עד גיל 62. אגדה מספרת שהוא נלקח על ידי היפופוטם שהיה ההתגלות האלוהית של האל סת.
ראו גם

היסטוריה של מצרים העתיקה
פרעוני מצרים
נערמר
חתונה בעיירה (סרט)

ערך זה עוסק בסרט מחול של דבורה ברטונוב. אם התכוונתם למחזה יידי של משפחת בורשטיין, ראו .
| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
הזמנה להקרנת הבכורה; אוסף הספרייה והארכיון הישראלי למחול בבית אריאלה
 הופק בידי:  אוטו זוננפלד
 עריכה:  צבי פט
 שחקנים ראשיים:  דבורה ברטונוב
 מוזיקה:  יוסף קמינסקי
 צילום:  י. יונילוביץ
 מדינה:  ישראל
 חברה מפיצה:  פורום פילם
 הקרנת בכורה:  18 במרץ 1952
 משך הקרנה:  8.5 דקות (בקירוב)
 שפת הסרט:  עברית / יידיש
 סוגה:  וידאו-דאנס 
 
"חתונה בעיירה" (1952) הוא סרט מחול אמנותי ישראלי קצר בכיכובה של דבורה ברטונוב.
תיאור

הסרט "חתונה בעיירה" בן 8.5 דקות, מבוסס על סדרה של ריקודים שיצרה הרקדנית דבורה ברטונוב, ומתארים דמויות מן ההווי של העיירה היהודית. כל סצנה נפתחה ברישום שיצר אבא פניכל. סרט זה הוא הראשון בסוגת הסרט האמנותי בישראל.
למרות שהסרט לא נשמר בשלמותו, על פי תיאורים, התפאורה לסרט נוצרה על ידי ג'ניה ברגר והוא לווה בקריינות של יהושע ברטונוב בגרסה בעברית או ביידיש. בנוסף, שולבו בו בובות שנוצרו על ידי חברת ויצו.
הסרט נשלח להקרנה בפסטיבל קאן בשנת 1952. בשנת 1953 הוצג במשך כחדש בקולנוע אסתר בתל אביב-יפו, כסרט קצר נלווה לסרט "דון קמיליו", וכן בשני בתי קולנוע נוספים בחיפה - "אורה" ו-"הדר".
חלק מצילומי הסרט נמצאים בארכיון הסרטים הישראלי.
A Broken Frame

A Broken Frame (מסגרת שבורה) הוא אלבום האולפן השני של להקת המוזיקה האלקטרונית הבריטית דפש מוד, שיצא ב-1982.
זהו האלבום הראשון עם מרטין גור ככותב השירים הראשי של הלהקה (במקרה זה הוא כתב את כל האלבום). זאת בזכות עזיבתו של כותב השירים הראשי הקודם, וינס קלארק, מעט אחרי יציאת האלבום הקודם Speak & Spell.
לכבוד השקת הסינגל See You בינואר 1982, יצאה הלהקה לסיבוב הופעות עולמי בן 39 הופעות, שנמשך עד מאי.
ב-4 באוקטובר 1982, כשבוע לאחר יציאת האלבום, שוב יצאה הלהקה לסיבוב הופעות עולמי. הפעם הסיבוב כלל 47 הופעות והוא הסתיים במאי 1983.
על אף שבכתיבת האלבום ובהקלטתו הוא לא השתתף, אלן ויילדר, שבעתיד יהיה חבר בלהקה, השתתף בסיבובי ההופעות הנ"ל. כמו כן, הוא הופיע בוידאו-קליפים של שלושת הסינגלים.
האלבום הגיע למקומות 8 ו-177 במצעדי האלבומים בבריטניה ובארצות הברית (בהתאמה).
זהו האלבום היחיד ששום שיר ממנו לא נכלל באלבום ההופעה מ-1989, 101, ובאלבום הרמיקסים מ-2004, Remixes 81-04.
רשימת השירים

| מס' | שם | מילים | משך |
| --- | --- | --- | --- |
| 1. | Leave In Silence  | מרטין גור | 6:28 |
| 2. | My Secret Garden  | מרטין גור | 4:45 |
| 3. | Monument  | מרטין גור | 3:14 |
| 4. | Nothing to Fear  | - | 4:16 |
| 5. | See You  | מרטין גור | 4:35 |
| 6. | Satellite  | מרטין גור | 4:40 |
| 7. | The Meaning Of Love  | מרטין גור | 3:06 |
| 8. | Further Excerpts From: My Secret Garden  | - | 4:20 |
| 9. | A Photograph Of You  | מרטין גור | 3:04 |
| 10. | Shouldn't Have Done That  | מרטין גור | 3:10 |
| 11. | The Sun & The Rainfall  | מרטין גור | 5:02 |
Shouldn't Have Done That הוא דואט של דייב גהאן ומרטין גור. גהאן שר את כל השירים מלבד האינסטרומנטליים.
עונת 2012/2013 בליגת העל הרוסית בכדורגל

| --- | --- |
 תקופת התחרות:  21 ביולי 2012 – 26 במאי 2013 (310 ימים) 
 מספר משתתפות:  16
 הזוכה:  צסק"א מוסקבה 
 מספר משחקים:  240 
 → 2011/20122013/2014 ←
 
עונת 2012/2013 בליגת העל הרוסית היא העונה העשרים ואחת במספר של ליגת העל הרוסית בכדורגל מאז הקמתה ב-1992 והיא ליגת הכדורגל הבכירה ביותר ברוסיה.
זו הייתה העונה השנייה שנערכה במתכונת "סתיו-אביב".
צסק"א מוסקבה זכתה באליפות בפעם הרביעית בתולדותיה.
טום טומסק וספרטק נלצ'יק נשרו לליגת הכדורגל הלאומית של רוסיה ובמקומן העפילו מורדוביה סראנסק ואלניה ולדיקווקז.